elementærtanker
Store norske leksikon,Samfunn,Samfunnsfag,Antropologi,Fagbegreper i antropologi
Elementærtanker er alminnelige menneskelige ideer som finnes hos alle folk på grunn av menneskehetens psykiske enhet. Teorien om elementærtanker er skapt av antropologen Adolf Bastian (1826-1905).
Etter hans teori forklares de store likhetene i forskjellige folkegruppers tenkning, symbolisme og diktning som utslag av felles allmennmenneskelige ideer, snarere enn at de alltid skulle være resultat av kulturlån. Bastians teorier har hatt stor betydning i antropologisk og kulturhistorisk forskning, idet man ble forsiktigere med å forklare likhetene i forskjellige kulturer ut fra vandringer og kulturspredning. Jamfør diffusjonisme. Ideen om elementærtanker er igjen gjort aktuell i moderne antropologi, særlig av Claude Lévi-Strauss. Les mer i Store norske leksikon antropologi